Paul Muni

Paul Muni (* 22. September 1895 in Lemberg, Öösterriek-Ungarn (hüüd Ukraine) as Meshilem Meier Weisenfreund; † 25. August 1967 in Montecito, Kalifornien) weer en US-amerikaansch Schauspeler. He wunn 1937 den Oscar as best Hööftdorsteller.

Leven
Muni weer de Söhn vun jöödsch Schauspeler-Öllern ut Galizien, de mit hüm as lütt Kind in de USA utwannern deen. He is in New York City un Cleveland upwussen un is all as Kind neben sien Öllern in jöödsch Theater uptreden, wo he sien Schauspeelutbillen kreeg. Bis 1926 is he ahn Utnahm blots in Theaterstücken uptreden, de in Jiddisch Spraak upführt wurrn.

Nah eersten Erfolgen an’ Broadway ünnerschreev he 1928 en Verdrag mit de 20th Century Fox in Hollywood. All sien eerst Filmupträe 1929 in The Valiant broch hüm sien eerste Oscarnomineeren för de best Hööftrull 1930 in. Wegen sien swaak Hart kunn Muni, de as herutragen Charakterdorsteller gull, aber blots in 22 Filmen in de Loop vun sien Karriere spelen. Dorbi broch he dat aber up fiev Oscarnomineeren, jeweils för de beste Hööftrull, wiel he in sien Filmen immer de Hööftrull speel. He kreeg de Pries an Enn’ för sien Dorstellen vun Louis Pasteur in den glieknamigen Film ut dat Johr 1935 ünner de Regie vun William Dieterle.

Paul Muni leev toletzt torüchtrucken in Kalifornien wo he an sien levenslang Hartswaakheit storven is.

 Filmrullen (Utwahl) 
 Johr Titel Synchroonsnacker 1929 The Valiant      1929 Seven Faces      1932 Scarfacedt.: Narbengesicht    Peter Kirchberger (Synchro 1983) 1932 I am a Fugitive from a Chain Gangdt.: Jagd auf James A.      1933 The World Changes      1934 Hi, Nellie!dt.: Tag, Nellie      1935 Bordertowndt.: Stadt an der Grenze    Frank Engelhardt (1. Synchro)Michael Lott (Synchro 1997) 1935 Black Furydt.: In blinder Wut    Joachim Kemmer  1935 Dr. Socrates      1936 The Story of Louis Pasteurdt.: Louis Pasteur    O. E. Hasse 1937 The Good Earthdt.: Die gute Erde      1937 The Woman I Love      1937 The Life of Emile Zoladt.: Das Leben des Emile Zola    Klaus Miedel 1939 Juarez      1939 We are not Alonedt.: Ihr seid nicht allein      1941 Hudson's Baydt.: Trapper des hohen Nordens      1942 Commandos Strikes at Dawn      1945 A Song to Rememberdt.: Polonaise      1945 Counter Attack      1946 Angel on My Shoulder      1951 Imbarco a mezzanottedt.: Giacomo      1959 The Last Angry Mandt.: Der Zorn des Gerechten     

 Utteknungen 
 1930: Oscar-Nomineeren as best Hööftdorsteller för The Valiant
 1934: Oscar-Nomineeren as best Hööftdorsteller för Jagd auf James A.
 1936: Oscar-Nomineeren as best Hööftdorsteller för In blinder Wut
 1937: Oscar as best Hööftdorsteller för Louis Pasteur
 1938: Oscar-Nomineeren as best Hööftdorsteller för Das Leben des Emile Zola
 1960: Oscar-Nomineeren as best Hööftdorsteller för Der Zorn des Gerechten

 Weblenken 


Kategorie:Mann
Kategorie:Öösterriek-Ungarn
Kategorie:Börger von de USA
Kategorie:Schauspeler
Kategorie:Boren 1895
Kategorie:Storven 1967